**Zápisnica zo zasadnutia Rady Mensy Slovensko**

**dňa 15. 6. 2022**

Rada Mensy Slovensko so sídlom Ľ. Fullu 15, 841 05 Bratislava – Karlova Ves,

IČO: 31 744 001 (ďalej len „Rada“)

Miesto konania: Priestory Mensy Slovensko na Konventnej 11 v Bratislave a virtuálne cez aplikáciu Zoom, rozhodnutia prijímané osobným hlasovaním ako aj hlasovaním per rollam v súlade s §5 zákona 62/2020 Z. z.

Dátum a čas konania: 23. 6. 2022, 19:00 hod.

Prítomní členovia Rady:

Anna Dojčanová - predsedníčka, Lucia Števanková, Miroslav Macko, Marián Metes, Henrich Kriško, Martin Florovič, Darina Peterková, Viera Čmelková, Marián Zahradník

Prítomní členovia Kontrolnej skupiny:

Silvia Macková, Mária Svoreňová

Hostia: Matúš Hornáček, Lucia Ledvényiová, Irena Chrapanová, , Gabriela Masaryková, Eduard Oswald a viacerí členovia on-line

Program:

1. Otvorenie
2. Schválenie programu
3. Preberanie jednotlivých bodov
4. Rôzne
5. Záver

**K bodu 1- Otvorenie:**

Zasadnutie Rady Mensy Slovensko otvorila predsedníčka Anna Dojčanová. Privítala prítomných a oznámila program stretnutia:

1. Posunutie funkcií v Rade, doplnenie nového člena a vymenovanie novej tajomníčky
2. Schválenie komisie pre posúdenie odmien
3. Schválenie skupiny pre stanovy
4. Príprava jesenného a jarného stretnutia
5. Potvrdenie volebnej komisie pre voľby 2023
6. Rôzne

**K bodu 2 – Schválenie programu:**

Program zasadnutia Rady bol jednomyseľne schválený. Za zapisovateľku bola určená Anna Dojčanová.

**K bodu 3.1** Posunutie funkcií v Rade, doplnenie nového člena a vymenovanie novej tajomníčky.

Predsedníčka Anna Dojčanová informovala, že toto stretnutie je zvolané na riešenie akútnej situácie. Tajomníčka Lucia Števanková sa vzdala funkcie tajomníčky, podpredsedníčky MS i členky Rady kvôli profesionálnej kariére. Anna Dojčanová navrhla postupovať podľa počtu hlasov v posledných voľbách. Boli by na rade Silvia Macková a Henrich Kriško. Silvia Macková chce ostať v kontrolnej skupine a Henrich Kriško nechce kumulovať funkciu hospodára s podpredsedom a tak navrhla podľa ďalšieho poradia vo voľbách na 1. podpredsedu posunúť z 2.podpredsedu Miroslava Macka, za 2. podpredsedu vymenovať Martina Floroviča a za členku rady Luciu Ledvényiovú. Za tajomníčku navrhla vymenovať – kooptovať Irenu Chrapanovú. Anna Dojčanová zdôraznila, že musíme fungovať a preto požiadala o hlasovanie.

**Diskusia:** Členovia súhlasili bez problémov posunutie funkcií. Marián Metes spomenul, aby sa dala výzva na tajomníčku, Anna Dojčanová s tým nesúhlasila, aby sa zas všetko nepredlžovalo a nekomplikovalo. Aj Luciu Števankovú sme kooptovali v minulosti bez výzvy. Irena Chrapanová spomenula, že robila funkciu tajomníčky aj v iných organizáciách. Lucia Števanková spomenula, že je viacero databáz, ktoré treba spravovať. Anna Dojčanová spomenula, že ďalší bod je urgentné prepojenie databáz, nakoľko je najviac práce s prepisovaním do databázy testovaných, čo je enormná robota. Lucia spomenula, že niektoré databázy sa nedajú spojiť. Marián Metes sa preto prihlásil, že dočasne vzal kvôli prepojeniu databáz funkciu tajomníka. Povedal, že je to robota na pol roka, kým sa to dá do poriadku. Anna Dojčanová povedala, že nech tajomníčku prevezme teraz Irena Chrapanová a databázu nech riešia v spolupráci s Iťákmi. Pomoc predtým prisľúbil Peter Culka. Marián Metes prisľúbil prejsť databázy, čo sa dá spojiť. Anna Dojčanová znovu pripomenula, že je jedna vec administratívna práca tajomníčky a druhá prepojenie databáz. Môže sa to robiť paralelne. Súhlasila s tým aj Viera Čmelková a Henrich Kriško. Navyše idú prázdniny a treba fungovať . Lucia Števanková spomenula, že všetky funkcie odovzdá k 1.júlu, tajomnícku prácu bude ešte pomáhať a zaúčať. Irena Chrapanová povedala, že naozaj riešime dve veci v jednom. Jedno je tajomníčka smerom k verejnosti a druhé náš problém s databázami. Anna Dojčanová je za tímovú prácu. Mali by sme pracovať systémovo, jeden človek nemusí robiť všetko. Do budúcnosti bude potrebných viac pomocníkov. Gabika Masaryková navrhla , aby mal tajomník aj asistentov. Anna Dojčanová znovu navrhla na administratívnu prácu kooptovať tajomníčku a Mariána Metesa, aby viedol tím na prepojenie databáz. Niekto to musí viesť. Lucia Števanková povedala, že súhlasí s tým, aby ako tajomníčka figurovala jedna osoba, a kto bude pomáhať je interná vec.

**Hlasovanie: 7 za, 1 sa zdržal 1 nehlasoval**

**Výsledok: 1. podpredsedom Mensy Slovensko sa stáva Miroslav Macko od 1.7.2022**

 **2. podpredsedom MS sa stáva Martin Florovič od 1.7.2022**

 **Členkou Rady sa stáva Lucia Ledvényiová od 1.7.2022**

**Hlasovanie: 5 za, 2 sa zdržali**

**Výsledok: Za tajomníčku MS bola kooptovaná Irena Chrapanová s nástupom 1.7.2022**

 **Marián Metes bol poverený vedením tímu na prepojenie databáz**

**K bodu 3.2:** Na Valnom zhromaždení sa Peter Hudec prihlásil vytvoriť komisiu na posúdenie na finančného odmeňovanie v Mense. Nakoľko v Mense pracujeme na

 dobrovoľníckej báze, počas minulého vedenia schválili odmeňovanie ,ktoré nie je

 v súlade so spravodlivým rozdelením práce. Niektoré práce naozaj musia byť aj finančne odmenené. Ale nie dobrovoľníctvo. Ide o profesiálne práce, ktoré

 sa musia robiť.

 Peter Hudec to potvrdil, rovnako sa prihlásil Eduard Oswald. Henrich Kriško povedal, že by sa malo **posúdiť, čo treba odmeňovať, aby to bolo vyvážené,**

 **spravodlivé a dlhodobo udržateľné.**

 Marián Metes takisto súhlasil s posudzovaním.

**Komisia na posudzovanie odmien bola schválená v zložení: Peter Hudec, Eduard Oswald a Marián Metes.**

**Deadline: do konca augusta 2022**

**K bodu 3.3:**

Anna Dojčanová povedala, že treba obnoviť komisiu na prípravu nových stanov. Má pripravený základ, ktorý musí byť v súlade so stanovami Mensy International.

Do komisie sa na verejnú výzvu prihlásili: Anna Dojčanová, Ľuboš Dojčan, Henrich Kriško, Gabika Masaryková, Marián Zahradník, Tony Tesla, Mária Svoreňová, Eduard Oswald, Irena Chrapanová.

Miroslav Macko navrhol hlasovať za každého zvlášť.

**Do komisie pre prípravu nových stanov MS boli schválení: Anna Dojčanová, Ľuboš Dojčan, Irena Chrapanová, Henrich Kriško, Gabriela Masaryková, Edurad Oswald, Mária Svoreňová. Marián Zahradník**

**K bodu 3.4:** Anna Dojčanová , povedala, že aj keď miesto ani dátum **Jesenného stretnutia** nebolo schvaľované v Rade, pripravuje ho Marián Zahradník s Darinkou Peterkovou a Mirom Mackom v Piešťanoch. Na rade oznámili termín 14.-18. septembra 2022. Anna Dojčanová požiadala o poslanie informácií členom.

Anna Dojčanová požiadala o schválenie termínu a miesta na **jarné stretnutie 2023**, ktoré chce pripraviť pri Muránskej planine v termíne od 5.-9.mája 2023. Bude to v čase 30.výročia založenia Mensy Slovensko.

**Schválené.**

**K bodu 3.5:** Gabika Masaryková , ako predsedníčka volebnej komisie 2022 potvrdila záujem o pokračovanie volebnej komisie v tomto zložení aj pre voľby v roku 2023. Anna Dojčanová spomenula, že táto komisia pracovala bezproblémovo a navrhla Rade o jej znovu vymenovanie, ktoré musí byť do 30.6.2022.

**Hlasovanie: všetci za**

**Výsledok: Volebná komisia pre voľby 2023 bola vymenovaná v zložení:**

1. Gabriela Masaryková
2. Eduard Oswald
3. Petra Žaluďová
4. Peter Culka

V prípade, že budú potrebovať doplnenie komisie, môžu dať výzvu na doplnenie kedykoľvek počas funkčného obdobia, ktoré trvá do 30.6.2023

**K bodu 3.6:** Anna Dojčanová povedala, že tým, že sa Lucia Števanková vzdala aj prípravy IQ olympiády, sú dobrovoľníci, napr. Matúš Hornáček a Gabriela Masaryková ktorí by chceli pomáhať Darinke Petrenkovej s prípravou ďalšieho ročníka. Mensa má záujem na pokračovanie. Lucia Števanková pripomenula, že nových koordinátorv musí schváliť Danka Metesová, ako autorka IQ olympiády.

Miro Macko testuje deti testom českej Mensy a žiadal 20 percent z testovania. Vyhodnocovať ich bude sám. Nie sú kalibrované a nie sú oficiálne. Nie sú to testy na vstup do Mensy.Veková kategéria od 5 do 7 rokov a od 8 do 13 rokov. Vierka Čmelková sa opýtala, či tie testy môžeme vidieť? Miro povedal, že ich môže ukázať.

**Schválené.**

Marián Metes požiadal o schválenie výroby položiek do E-shopu: prívesky, odznaky, šiltovky, trhací papier. **Ak by chcel nejaký člen navrhnúť položky , môže sa zapojiť.** Anna Dojčanová navrhla vyrobiť nejaké upomienkové predmety k blížiacemu sa 30-temu výročiu Slovenskej Mensy. Marián Metes chce e-shop dotiahnúť účtovne. Anna Dojčanová pripomenula, že to už schválené bolo. Môže sa pripraviť e-shop.

Anna Dojčanová pripomenula, že na Valnom zhromaždení sa schválili trvanlivé kartičky- členské karty, ktoré by sa mohli pripraviť takisto k 30-temu výročiu Mensy.

Marián Metes navrhol, že by stačil časopis on-line, iba raz do roka tlačené aj s darčekom. Anna Dojčanová pripomenula, že už sa o tom hovorilo na Valnom zhromaždení, ale zatiaľ to ostalo ako je. Budeme to riešiť do budúcnosti. Lucia Ledvényiová navrhla robiť on-line od roku 2023. Lucia Števanková pripomenula, že je len malé percento nechce papierový časopis. Henrich Kriško pripomenul, že všetko dražie a uvidíme koncom roku. Momentálne je to tretina rozpočtu, čo je veľa.

Lucia Števanková pripravuje Deň hlavolamu v Beckove 13.júla 2022.

Henrich Kriško povedal, že treba doriešiť odmeny, ktoré už boli schválené pre Darinku Peterkovú a Tami Bebjakovú.

Anna Dojčanová poďakovala prítomným za účasť, pripomenula, že počas leta nás čakajú letné klubovne, EMAG, detské tábory, takže Mensa pracuje aj počas prázdnin. V septembri Jesenné stretnutie, Vedecký veľtrh, a v októbri IBD . Špeciálne poďakovala končiacej tajomníčke Lucii Števankovej za jej prácu a uzavrela Radu Mensy.

Zapísala: Anna Dojčanová